बिग बॉस और अपनी शादी को लेकर चर्चा में रहने वाली क्‍वीन ऑफ भोजपुरी रानी चटर्जी की एक फोटो इन दिनों सोशल मीडिया में खूब वायरल हो रही है, जिसमें वे शादी के जोड़े में वाटर बोतल के साथ भोजपुरी अभिनेता रीतेश पांडेय के साथ नजर आ रही हैं। वहीं, रीतेश ने अपने सर पर सेहरा बांध रखा है। इसके बाद एक बार फिर से इंडस्‍ट्री और उनके फैंस के बीच इस बात की चर्चा जोरों पर है कि रानी ने शादी का मूड बना लिया है। मगर इस पर कोई ऑफिसियल स्‍टेटमेंट नहीं आया है और उनकी शादी का सस्‍पेंस बरकरार है।